Propunerea României pentru comisar european. Tudose îi răspunde lui Ciucă: E atributul premierului
Europarlamentarul PSD Mihai Tudose a reacționat, miercuri, la mesajul transmis de liderul PNL Nicolae Ciucă, privind consultările în coaliție pe tema desemnării comisarului european din partea României, el afirmând că, ieri, toată ziua a căutat să vadă când au fost consultările, acum cinci ani, făcute de liberali cu toată România, în desemnarea Adinei Vălean și nu le-a găsit. Tudose a ținut să precizeze că este atributul primului-ministru de a face această nominalizare, transmite News.ro.